**Ministru kabineta rīkojuma projekta**

**“Par Latvijas Republikas pārstāvju grupu Latvijas Republikas un Ķīnas Tautas Republikas Zinātniskās un tehnoloģiskās sadarbības apvienotajā starpvaldību komitejā” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts “Par Latvijas Republikas pārstāvju grupu Latvijas Republikas un Ķīnas Tautas Republikas Zinātniskās un tehnoloģiskās sadarbības apvienotajā starpvaldību komitejā” nodrošinās 2018.gada 18.septembrī parakstītā Latvijas Republikas valdības un Ķīnas Tautas Republikas valdības līgumā par sadarbību zinātnes un tehnoloģiju jomā (turpmāk – Līgums) noteiktā izpildi, izveidojot Zinātniskās un tehnoloģiskās sadarbības apvienoto komiteju (turpmāk – apvienotā komiteja). |

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Lai stiprinātu zinātnisko un tehnoloģisko pētniecību un attīstītu Latvijas un Ķīnas sadarbību zinātnes un tehnoloģiju abpusēji interesējošās jomās, 2018.gada 18.septembrī tika parakstīts Latvijas Republikas valdības un Ķīnas Tautas Republikas valdības līgums par sadarbību zinātnes un tehnoloģiju jomā.  Līguma 4.pants paredz izveidot Zinātniskās un tehnoloģiskās sadarbības apvienoto komiteju, kas sekos līdzi sadarbības attīstībai zinātnes un tehnoloģiju jomā starp abām valstīm, pārraugot Līguma īstenošanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijas Republikas un Ķīnas Tautas Republikas sadarbība zinātnes un tehnoloģiju jomā pēdējos gados paplašinās.  Vairākas Latvijas augstākās izglītības un zinātniskās institūcijas sadarbojas ar institūcijām Ķīnā, piemēram, Rīgas Tehniskā universitāte, Latvijas Universitāte, Organiskās sintēzes institūts, Elektronikas un datorzinātņu institūts u.c. Latvijas augstākās izglītības iestādes un zinātniskās institūcijas izteikušas interesi stiprināt sadarbību ar Ķīnu tādās jomās kā sinoloģija, dabaszinātņu nozares, viedā enerģētika, IKT u.c.  Tostarp pakāpeniski pieaug arī kopīgo pētījumu un zinātnisko publikāciju skaits. Laika posmā no 2014. līdz 2018.gadam Latvijas un Ķīnas sadarbība zinātnē ir rezultējusies aptuveni 400 publikācijās, un lielākā daļa publikāciju ir dabaszinātņu nozarē, proti, fizikas un astronomijas apakšnozarēs, kā arī sinoloģijas jomā. Latvijas un Ķīnas vadošie sadarbības partneri pēc koppublikāciju skaita ir Rīgas Tehniskā Universitāte (RTU), Latvijas Universitāte (LU), Paula Stradiņa Klīniskajā universitātes slimnīcā (PSKUS), Latvijas Biomedicīnas pētījumu un studiju centrs (BMC) un Rīgas Stradiņa Universitāte (RSU).  Papildus divpusējai sadarbībai attīstās Latvijas un Ķīnas sadarbība arī ES projektu un Centrāleiropas un Austrumeiropas valstu un Ķīnas (17+1) sadarbības formāta ietvaros.  Citi īstenotie pasākumi:  2016.gada 4.novembrī tika parakstīts Latvijas Zinātņu akadēmijas un Ķīnas Sociālo Zinātņu akadēmijas sadarbības līgums. 2019.gada 6.jūnijā Latvijas Zinātņu akadēmijas Ekonomikas institūts sadarbībā ar Ķīnas Sociālo zinātņu akadēmijas Ekonomikas institūtu un Latvijas Investīciju un attīstības aģentūru organizēja starptautisku apaļā galda diskusiju “Ķīnas un Latvijas sadarbība pētniecības un investīciju jomā” ar mērķi iepazīstināt auditoriju ar pašreizējo ekonomisko situāciju Ķīnā un zinātnes ieguldījumu Ķīnas ekonomiskajā izaugsmē, kā arī apspriest un definēt Latvijas un Ķīnas sadarbības iespējas pētniecības un investīciju jomā.  2019.gada februārī tika saņemts Ķīnas puses aicinājums izvērtēt iespēju organizēt pirmo Zinātniskās un tehnoloģiskās sadarbības apvienoto komitejas sanāksmi, un konsultāciju rezultātā tika panākta vienošanās organizēt to Rīgā 2019.gada 25.oktobrī.  Lai nodrošinātu šīs apvienotās komitejas efektīvu darbu, kā arī ievērojot citu iestāžu kompetenci un Ķīnas puses deleģēto pārstāvju grupas sastāvu, Izglītības un zinātnes ministrija aicināja Ārlietu ministriju, Ekonomikas ministriju un Latvijas Zinātnes padomi deleģēt pārstāvjus darbam apvienotajā komitejā. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija |
| 4. | Cita informācija | Nav. |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Attiecīgo ministriju amatpersonas, kuras tiek deleģētas darbam apvienotajā komitejā.  Ievērojot, ka Ministru kabineta rīkojuma projekts skar tikai valsts pārvaldes iestādes, sabiedrības pārstāvji netika iesaistīti tā izstrādē. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| V. Tiesību akta projekta atbilstība Latvijas Republikas starptautiskajām saistībām | | |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Izglītības un zinātnes ministrija, Ārlietu ministrija, Ekonomikas ministrija, Valsts izglītības attīstības aģentūra, Latvijas Zinātnes padome. |
| 2. | Projekta izpildes ietekme uz pārvaldes funkcijām, un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde nerada ietekmi uz projekta izstrādē iesaistīto institūciju funkcijām un uzdevumiem.  Projekta izpilde nerada ietekmi uz institūcijām pieejamajiem cilvēkresursiem.  Jaunas institūcijas netiks izveidotas, esošās institūcijas netiks likvidētas vai reorganizētas. |
| 3. | Cita informācija | Nav. |

Izglītības un zinātnes ministre I.Šuplinska

Vizē:

Valsts sekretāre L.Lejiņa

14.10.2019. 15:59

765

A.Babiča, 67047703

[alona.babica@izm.gov.lv](mailto:alona.babica@izm.gov.lv)